De to nordjyske kommuner får over en tredjedel af den pengepulje, der skal hjælpe med at skaffe nye arbejdspladser i yderområderne, det skriver Kanal Frederikshavn. Indenrigsminister Bertel Haarder (V) har offentliggjort listen over de kommuner, der modtager økonomisk støtte fra en pulje på i alt 9,7 millioner. Læsø skal have hjælp til at skabe bedre forhold for fiskere og sejlerturister med en ny kaj, nye bygninger og et åbent fisketorv ved Vesterø Havn. Det får de 2.583.750 kroner til. Frederikshavn Kommune modtager 1.032.000 kroner til et projekt i samarbejde med Aalborg Universitet. Her er idéen at udveksle viden mellem universitet og virksomheder i Frederikshavn Kommune. I alt får de to kommuner 3.615.750 danske kroner. - Jeg er glad for at støtte projekterne, som kan være med til at skabe vækst i en række af kommunerne i yderområderne, siger Bertel Haarder (V).

Opsummering:
Frederikshavn- og Læsø Kommune får nu over 3,5 millioner kroner fra staten.